謝家榮獲獎全靠「唔甘心」
效力大埔的門將謝家榮，憑着今季左飛右撲的身手，壓倒東方葉鴻輝以及冠忠南區伍瑋謙，奪得本年度「最佳守門員」。
大埔憑着固若金湯的防守，在今季港超聯贏得亞軍，門將謝家榮可謂居功厥偉，他對力壓幾位出色門將獲獎感驚喜：「『輝哥』（葉鴻輝）同Ivan（伍瑋謙）都係好出色嘅門將，一個夠經驗，另一個後生過我，所以未到宣布嗰刻，我都唔敢講自己贏硬。」
憑鬥志重新出發
「家榮」前幾年經歷不少風波，包括富力R&F散班，2021年代表香港U23赴日本參加U23亞洲盃時，被指醉酒鬧事兼違反隔離指引，遭足總處分，如今終於雨過天青。首度當選「最佳守門員」，他指全憑一股鬥志，在低谷中重新出發：「我一直相信自己嘅能力，所以好唔甘心因為呢啲事，搞到要離開職業足球，可能因為咁，先令我捱過咁多難關。」